सामग्री: फ़ौज तो बड़ी लेकिन जनरल गायब

मणिशंकर अय्यर ने समाचार एजेंसी रॉयटर्स से बातचीत में कहा, "अगर कोई व्यक्ति ज़रा सा भी यथार्थवादी है तो वो कैसे उम्मीद कर सकता है कि कांग्रेस दोबारा सत्ता में आएगी?"

एजेंसी से बातचीत में कांग्रेस प्रवक्ता भक्त चरन दास ने इसे अय्यर की निजी राय बताया.

मणिशंकर अय्यर का ये बयान ऐसे समय आया है जब कांग्रेस पार्टी दिल्ली विधानसभा का चुनाव बहुत बुरी तरह हारी है जहां पार्टी को केवल आठ सीटों पर संतोष करना पड़ा है और नवोदित आम आदमी पार्टी को 28 सीटें हासिल हुई हैं.

राजस्थान की सत्ता भी कांग्रेस पार्टी के हाथ से निकल गई है और मध्यप्रदेश तथा छत्तीसगढ़ में भी उसे हार का सामना करना पड़ा है.

गौरतलब है कि कांग्रेस के सहयोगी दल राष्ट्रवादी कांग्रेस पार्टी के प्रमुख और यूपीए सरकार में कृषि मंत्री शरद पवार चार विधानसभा चुनाव में कांग्रेस की हार के लिए कमज़ोर नेतृत्व को ज़िम्मेदार ठहरा चुके हैं.

इस बीच पत्रकारों के साथ एक अन्य बातचीत में कांग्रेस के समक्ष चुनौतियों का उल्लेख करते हुए मणिशंकर अय्यर ने कहा, ''हार-जीत तो लाज़िमी है. मैं ऐसे राज्य से आता हूं जहां कांग्रेस वर्ष 1967 में हारी थी और 46 साल से हम सत्ता में नहीं है. लेकिन हमने मैदान नहीं छोड़ा है. ''

तमिलनाडु की बात करते हुए मणिशंकर अय्यर ने कहा, ''मैं आपको आश्वासन दे सकता हूं कि अगले 46 साल में भी कांग्रेस वहां सत्ता में नहीं आएगी. लेकिन फिर भी मैं अपने चुनाव वहीं से लड़ता हूं. इसका मतलब है कि हम हिम्मत वाले हैं.''

'अंहकार कम करने की ज़रूरत'

मणिशंकर अय्यर ने कहा कि कांग्रेस पार्टी जीत के पीछे नहीं भागती है, हम जानते हैं कि कभी-कभी जीत होती है और उस समय अहंकार को कम करने की आवश्यकता होती है.

अय्यर ने नरेंद्र मोदी को 'जोकर' बताया और कहा, ''चार-पांच भाषण देकर उन्होंने बता दिया है कि कितने गंदे-गंदे शब्द उनके मुंह में हैं. उन्हें न इतिहास पता है, न अर्थशास्त्र और न ही संविधान की जानकारी है. जो मुंह में आता है, बोलते रहते हैं.''

उल्लेखनीय है कि भारतीय जनता पार्टी के अध्यक्ष राजनाथ सिंह ने विधानसभा चुनावों में पार्टी की जीत का श्रेय गुजरात के मुख्यमंत्री नरेंद्र मोदी को दिया है जो पार्टी की ओर से अगले लोकसभा चुनावों में प्रधानमंत्री पद के दावेदार हैं.

(बीबीसी हिंदी का एंड्रॉयड मोबाइल ऐप डाउनलोड करने के लिए 

क्लिक करें. आप ख़बरें पढ़ने...\nपिछली सामग्री को संक्षेप में निम्नानुसार किया जा सकता है:
हालिया विधानसभा चुनावों के नतीजों का ज़िक्र करते हुए कांग्रेस पार्टी के वरिष्ठ नेता मणिशंकर अय्यर ने मंगलवार को आशंका ज़ाहिर करते हुए कहा कि उनकी पार्टी वर्ष 2014 में होने वाला लोकसभा चुनाव हार सकती है.